**A gízai nagy piramis matematikai rejtélye**

A piramisok rejtélye régóta foglalkoztatja az embereket. Hogyan építhették fel a több mint kétmillió kőtömbből álló monumentális építményeket? Tényleg csak a fáraók sírhelyéül szolgált, esetleg volt valami más céljuk is az építtetőknek? A XX. és XXI. század technikai fejlődése tette lehetővé az elmélyültebb kutatást, s a gízai nagy piramis kapcsán számos érdekes adat került napvilágra.

Ismerhették-e az ókori egyiptomiak a *pi*, az aranymetszés és a könyök értékét, valamint a méter fogalmát? Nos, a kérdés meglepőnek tűnhet, hiszen vegyük csak a méter esetét: közismert, hogy a XVIII. században több ötlet is felvetődött a méter meghatározására, s a század végén fogadták el a Francia Tudományos Akadémia javaslatára a Föld méretén alapuló méteretalont. Addig nem létezett az egységes méter fogalma. A több évezreddel ezelőtt élt egyiptomiak mégis használták azt, éppúgy, mint a *pi*, az aranymetszés és a könyök értékét is. Mindegyik fellelhető a gízai nagy piramis méreteiben, és az ezek egymáshoz viszonyított értékeiben.

Egyes tudósok ezeket csupán a véletlen művének tartják, Patrice Pooyard szerint azonban túl sok a véletlen. A pályamunka dokumentumfilmje, *A piramisok titkainak leleplezése* alapján készült, s megpróbálja felfedni az előző kérdésekre a választ.

*Illyés Gabriella*

*Tóth Árpád Gimnázium, Debrecen*

*Tanár: Dr. Bajza Istvánné*